  Майя Бывальцева 2017-тӥ арлэн нырысетӥ палараз Удмуртиын 8 сюрс 973 нылпиос вордскизы. Кылем арысь та вакытэн ик ӵошатыса, со 14,5 процентлы ӧжытгес, ивортэ Удмуртстат. Улонысь кошкемъёслэн лыдзы та дыр ӵоже ик 4,1 процентлы кулэсмиз — 9 сюрс 411 адями. Озьы шаерамы улӥсьёслэн лыдзы 438 муртлы кулэсмиз. Улонысь кошконлэн валтӥсь мугъёсыз пӧлын вирберган (45 процент), пыктос (14 процент) висёнъёс но шудтэм учыръёс (10 процент). Кузпалъяськемъёс 12,1 процентлы тросгес луизы — 3 сюрс 807 семья кылдӥз, люкиськемъёс 0,8 процентлы кулэсмизы — 2 сюрс 529 семья куашказ. Элькунысь мукет улосвылъёсы кошкиз 961 адями. Тодэ вайытом, ЗАГС ужъёсъя комитетлэн кивалтӥсез Людмила Попова шаерамы улӥсьёслэн лыдзы кулэсмонэз 90-тӥ аръёсы нылпиос ӧжыт вордскемен валэктӥз. «Югдур Удмуртиын гинэ сыӵе ӧвӧл. Быдэс Росси Федерациын но пинал ваёно арлыдазы вуизы 90-тӥ аръёсы вордскемъёс, нош соос ӧжыт вал», — пусйиз Людмила Попова. Тегъёс: Удмуртстат нылпиос Удмуртия вордскемъёс  